jkorsvik/nowiki_second_scrape_merged huggingface dataset:
Einar Lifjell

Einar Martin Lifjell (født 29. oktober 1945 i Sør-Rana) ble valgt som representant for Norske Samers Riksforbund til Sametinget for perioden 1997 til 2001. 
Lifjell er reineier, bosatt i Hemnes. Han var med i Områdestyret for reindrift fra 1987, og ble leder for styret i 1997. Fra 1995 til 1999 satt han som medlem av Hemnes kommunestyre, og var i samme periode medlem i Miljø og teknisk utvalg. Han var styremedlem i Norske Reindriftssamers Landsforbund fra 1972 til 1980, og styreleder i Nordland Reindriftssamers Fylkeslag i årene 1984 til 1995.


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Dichelonyx

Dichelonyx er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore, avlange, brunlige eller svarte oldenborrer, dekkvingene kan ha metallisk glans. Fasettøynene er store og litt utstående. "Snuten" (clypeus) er bred, avrundet med litt buet forkant. Antennene er forholdsvis lange og tynne med en tre-leddet vifte av korte blader. Pronotum er tydelig smalere enn de parallellsidige dekkvingene, som har markerte "skuldre". Beina er lange og kraftige.


== Levevis ==
Larvene lever i jorda, der de eter røtter.


== Utbredelse ==
Gruppen er utbredt i Nord-Amerika (Mexico, USA og Canada).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Dichelonychini Burmeister, 1855
Slekten Dichelonyx Harris, 1827
Dichelonyx albicollis (Burmeister, 1855)
Dichelonyx backi (Kirby, 1837)
Dichelonyx canadensis (Horn, 1876)
Dichelonyx clypeata (Horn, 1876)
Dichelonyx crumbi Hatch, 1971
Dichelonyx decolorata (Fall, 1901)
Dichelonyx diluta (Fall, 1901)
Dichelonyx elongata (Fabricius, 1792)
Dichelonyx fulgida (LeConte, 1856)
Dichelonyx fuscula (LeConte, 1856)
Dichelonyx kirbyi Brown, 1946
Dichelonyx lateralis (Fall, 1901)
Dichelonyx linearis (Gyllenhal, 1817)
Dichelonyx muscula (Fall, 1901)
Dichelonyx nana (Fall, 1901)
Dichelonyx oregona (van Dyke, 1918)
Dichelonyx pallens (LeConte, 1860)
Dichelonyx picea (Horn, 1894)
Dichelonyx pusilla (LeConte, 1856)
Dichelonyx robusta (Fall, 1901)
Dichelonyx subvittata (LeConte, 1856)
Dichelonyx sulcata (LeConte, 1856)
Dichelonyx testaceipennis (Fall, 1907)
Dichelonyx truncata (LeConte, 1856)
Dichelonyx vaga (Fall, 1901)
Dichelonyx valida (LeConte, 1856)
Dichelonyx vandykei Saylor, 1932
Dichelonyx vicina (Fall, 1901)
Dichelonyx violaceipennis (Blanchard, 1850)


== Kilder ==
Generic Guide to New World Scarab Beetles - Dichelonyx [1]


== Eksterne lenker ==
(en) Dichelonyx i Encyclopedia of Life 
(en) Dichelonyx i Global Biodiversity Information Facility 
(en) Dichelonyx hos ITIS 
(en) Dichelonyx hos NCBI 
Dichelonyx – detaljert informasjon på Wikispecies 
bugguide.net - Dichelonyx. Bildegalleri over artene
Gymnopyge

Gymnopyge er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore, blanke, gulbrune oldenborrer.


== Levevis ==
Larvene lever i jorda, der de eter røtter.


== Utbredelse ==
Gruppen er utbredt i USA (i alle fall i California).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Dichelonychini Burmeister, 1855
Slekten Gymnopyge Linell, 1896
Gymnopyge coquilletti Linell, 1896
Gymnopyge hirsuta Cazier, 1939
Gymnopyge hopliaeformis Linell, 1896
Gymnopyge pygmaea Linell, 1896


== Kilder ==
Generic Guide to New World Scarab Beetles - Gymnopyge [1]


== Eksterne lenker ==
(en) Gymnopyge i Encyclopedia of Life 
(en) Gymnopyge i Global Biodiversity Information Facility 
(en) Gymnopyge hos ITIS 
Gymnopyge – detaljert informasjon på Wikispecies 
Bilde av Gymnopyge sp.
Schagen

Schagen er en by og kommune i Nederland i provinsen Noord-Holland. I 2013 ble de tidligere kommunene Zijpe og Harenkarspel slått sammen med bykommunen Schagen.


== Referanser ==


== Eksterne lenker ==
Kommunens nettside
Leif Elsvatn

Leif Eddmund Elsvatn (født 28. august 1946 i Hattfjelldal) ble valgt som representant for Arbeiderpartiet til Sametinget for perioden 1997 til 2001. 
Elsvatn er bosatt i Hattfjelldal. Han har gått lærerskolen på Nesna (1975), tatt historie grunnfag i Bodø (1990) og mellomfag ved NTNU (1991).
I 1991–1992 satt han i styret for Sameskolen for Midt-Norge i Hattfjelldal. Elsvatn var vararepresentant for AP i Hattfjelldal kommunestyre fra 1995 til 1999. Han har vært leder i utvalget for «Handlingsplan for samisk politikk i Nordland» og utvalgsmedlem i «Samisk reiselivsplan for Nordland». 
Senere har han blant annet vært bygdebokforfatter.


== Bibliografi ==
Vefsn bygdebok 6B (med Kjell Jacobsen), Vefsn kommune (2009)
Helgeland historie (med Ann Kristin Klausen og Kåre Hansen), Helgeland historielag (2011)
Vefsn bygdebok 6C, Vefsn kommune (2013)


== Referanser ==


== Kilder ==
Odd Mathis Hætta: Sametinget i navn og tall : Høsten 1997 - høsten 2001


== Eksterne lenker ==
Om Elsvatn i Forvaltningsdatabasen, NSD
Purmerend

Purmerend er en by og kommune i Nederland i provinsen Noord-Holland.


== Kjente personer fra Purmerend ==
Lieja Tunks-Koeman, friidrettsutøver


== Referanser ==


== Eksterne lenker ==
Kommunens nettside
Korfu internasjonale lufthavn

Korfu internasjonale lufthavn, «Ioannis Kapodistrias» (Gresk: Κρατικός Αερολιμένας Κέρκυρας, «Ιωάννης Καποδίστριας») eller Ioannis Kapodistrias (Capodistrias) International Airport (IATA: CFU, ICAO: LGKR) er et statlig eid flyplass på den greske øya Korfu på Kérkyra, betjener både rutefly og charterfly fra europeiske byer. Lufttrafikken topper i sommersesongen, mellom april og oktober. Utenfor sesongen er det kun få avganger blant annet til Athen. Lufthavnen er oppkalt etter diplomaten og politikeren Ioannis Kapodistrias.


== Galleri ==

		


== Eksterne lenker ==
(en) Offisielt nettsted 
(en) Corfu International Airport – kategori av bilder, video eller lyd på Commons
Florida Air Museum

Florida Air Museum er et luftfartsmuseum ved Lakeland i Florida som holder holder til nær Lakeland Linder Regional Airport, i en hangar og et anneks. Begge er lokalisert  i SUN 'n FUN fly-in, som skaffer det meste av de midler som trenges til museets samlinger og programmer. Museet har en av USAs største samlinger av fly, både unike eksemplarer, kjente fly, og noen hjemmebygde fly.


== Fly i utstilling ==

Acro Sport I – under restaurering
Aeronca C-3 Collegiate NC13557 – fra 1934
Aeronca LB N15292 – fra 1934 og restaurert
Aerosport Scamp N25130 – fra 1982
Aerosport Woody Pusher N100FQ – fra 1930
Anglin Space Walker II N168CM – fra 1994
Bede BD-5 Micro N5168
Boeing 727-233 N265FE – fra 1979, opprinnelig et lastefly donert fra FedEx og konvertert til et klasserom/møtested
Boeing-Stearman Model 75 – fra Red Baron Squadron aerobatic team
Brokaw Bullet N520BJ – fra 1972
Bowers Fly Baby – fra 1994
Cirrus VK-30 N94CM – fra 1993, første Cirrus Aircraft og solgt som hjemmebyggerfly
Colomban Cri-cri MC-12 «Cricket» N98DJ – fra 1983, verdens minste to-motorfly
Command-Aire MR-1 «Little Rocket racer» N345JA
Convair F2Y Sea Dart – eneste sjøfly som noensinne har brutt lydmuren
Denney Kitfox N3LB – fra 1989
Douglas DC-3 N839M – fra 1943 som C-47 Skytrain og senere konvertert til et DC-3 som passasjerfly
Evans VP-1 Volksplane N24PB – fra 1975
Ford Flivver N3218 – reproduksjon fra 1994
Franklin PS-2 Glider N69279 – fra 1965
Heath Super Parasol N88EG – fra 1934
Greene Lovings Love N100PH – fra 1976
Grumman F-14 Tomcat – på langtidslån fra National Naval Aviation Museum
Laird Baby Biplane – reproduksjon
Lockheed T-33 Shooting Star – i fargene til United States Air Force Thunderbirds
Lockheed XFV Vertical Riser
Mignet Pou-du-Ciel «Flying Flea» – fra 1979
Mitchell Wing B-10 ultralight
Northrop Radioplane Drone
Piel CP-30 Emeraude N31EB – fra 1975
Pietenpol Air Camper N3513 – reproduksjon fra 1929
Pitts Special S-1 N58P – fra 1972 av Paul Poberezny
Pitts Special S-1C N5LU – fra 1983
Porterfield Collegiate – under restaurering
Quickie N303Q – fra 1983
Rand KR-2 N28RM
Rans S-19 Venterra
RotorWay Exec N824DL
Royal Aircraft Factory S.E.5 – en 7/8 replika på utstilling i terminalen til Lakeland Linder Airport
SNS7 Hyperbipe N135HB – fra 1995
Spirit of Peace Rozière Balloon Capsule – langtidslån fra Kermit Weeks og Fantasy of Flight
Stits SA-11-A Playmate N77JA
Sunshine Clipper N62SC
Whittman Chief N14855 – fra 1931
Whittman Tailwind N314T – fra 1962]


== Referanser ==


== Eksterne lenker ==
Offisielt nettsted 
(en) Florida Air Museum – kategori av bilder, video eller lyd på Commons
Schnodig

Schnodig er et norsk synthpop-band med tre medlemmer: Per-Christian Nielsen, Christer Eriksen og Tollef Ladehaug. Nielsen og Eriksen har tidligere spilt sammen i et band med navnet In Vein. Nielsen og Ladehaug har felles bakgrunn fra et annet band; Anax Imperator.
Schnodig har hatt en rekke konserter. Blant annet på ElektroStat-festivalen i Oslo og Oslo Pride. Bandet slapp i 2015 LP-en Nerver i en bunt.Schnodig bidro med en egen versjon av «Noen å hate» i konkurransen rundt Raga Rockers-hyllesten Sannhet på boks.I 2016 kom utgivelsen Nerver Vrengt Rundt – et digitalt album med remixer fra Nerver i en bunt – med bidrag av Morgan Lindstrøm/Kjersti Helene Larsen, Kant Kino og SKL (Eskild Trulsen).Schnodigs andre album ble utgitt i mars 2019 og har tittelen Et rop om hjelp.


== Utgivelse ==


=== Nerver i en bunt (2015) ===


==== Side 1 ====
Nerver i en Bundt
Kosmodrom
Sci-fi fra Svart Vinyl
Schnodig
Rygg i rand


==== Side 2 ====
Ekkoskritt
Rulle i Glasskår
Skogredd
Bærtur
Ensom sofa


== Utgivelse ==


=== Nerver Vrengt Rundt (2016) ===
Sci-Fi Fra Svart Vinyl (Hubba Bubba) (Morganix Remix)
Kosmodrom (KantKinoDiscodrom)
Ensom Sofa (Morganix Remix)
Nerver I En Bunt (SKL Disco Remix)


== Utgivelse ==


=== Et rop om hjelp (2019) ===
Flagget i bakken
En nesten vanlig mann
Frykten
Et rop om hjelp
Slegge
Dynamo
Drive dank
Geostasjonær
Røkla
Siste dans


== Referanser ==


== Eksterne lenker ==
(no) Offisielt nettsted 
(en) Schnodig på Discogs 
(no) Schnodig på Facebook 
(no) Om Anax Imperator
Skiathos lufthavn

Skiathos lufthavn eller Papadiamantis lufthavn (Gresk: Κρατικός Αερολιμένας Σκιάθου Αλέξανδρος Παπαδιαμάντης) er den eneste flyplassen på den greske øya Skiathos. Den eneste rullebanen på flyplassen er bare 1 628 meter lang. Dette gjør at bare småfly tar av med full tank fra flyplassen. Fly av typene Airbus A320 og Boeing 737 på vei til Vest-Europa, for eksempel, kan fylle 40% drivstoff og må deretter etterfylle. De fleste av disse flyene gjør et stoppested på flyplassen i Thessaloniki eller i Kavala/Chrysoupoli for å fylle ekstra drivstoff. Rullebanene på disse flyplassene er lange nok. Flyplassen på Skiathos går under kallenavnet "The second St. Maarten."Lufthavnen har stor trafikk bare i turistsesongen.


== Referanser ==
Sun ’n Fun

Sun 'n Fun (offisielt skrevet  SUN 'n FUN fly in, Inc.) er en ideell organisasjon i Lakeland i Florida dedikert til fremme av luftfartskunnskap. Det er best kjent for de ukelange  fly-in og 'airshow på Lakeland Linder Regional Airport i Lakeland i Florida, vanligvis arrangert sent i mai eller tidlig i april.
I tillegg til fly-in driver Sun 'n Fun også Florida Air Museum og støtter Central Florida Aerospace Academy—et luftfarts-fokusert karriere-akademi som samarbeider med skoler og gymnas i distriktet.


== Historie ==
Arrangementet ble grunnlagt i 1974.


== Annen aktivitet ==
Florida Air Museum er en del av  virksomheten til Sun 'n Fun. Den ligger på Sun 'n Fun' campus på Lakeland Linder Regional Airport.
I april 2010 fikk Sun 'n Fun  en støtte på 7,5 million dollar fra Aviation Education Foundation for nytt bygg til  Central Florida Aerospace Academy. Skolen er en luftfarts-orientert high school som har  500 elever og vil nå kunne øke sin kapasitet med 175 elever.


== Referanser ==
Anmer Hall

Anmer Hall er et georgiansk landsted i Anmer i Norfolk i England, omkring 19 km nordøst for King's Lynn, 3,2 km øst for Sandringham og 3,2 km vest for Houghton Hall. Landstedet har vært en del av Sandringham-godset siden 1898 og ble gitt i bryllupsgave av dronning Elisabeth II til hertugen og hertuginnen av Cambridge.
Bjørn Horsberg

Bjørn Horsberg (født 14. november 1924 i Borgund, død 25. februar 1951) var en norsk Secret Intelligence Service (SIS) agent og radiotelegrafist under andre verdenskrig.


== Andre verdenskrig ==
Horsberg tok Eksamen artium i 1943. Han dro i september 1943 via Mosjøen til Sverige. Han ble så vervet som agent i Secret Intelligence Service (SIS) og fikk trening som radiotelegrafist og soldat. Det første oppdraget i det okkuperte Norge var Operasjon Rollo våren 1945.


== Etter krigen ==
I 1946 var han en av ti overlevende i Mistberget-ulykken. Han tjenestegjorde som etterretningsoffiser i Luftforsvaret da han 25. mars 1951 ble skutt og drept under en ettersøkning.


== Dekorasjoner ==
Deltagermedaljen


== Referanser ==
Kindred Fever

Kindred Fever er en norsk musikkduo fra Haugesund bestående av Jarle Langåker på vokal og gitar, og Linn Sofie Hagen Olsen på trommer og trompet. Bandet ble startet opp i februar 2012, hvor første bandøvelse var første gang de to møttes. Siden har bandet fotfestet seg både i Haugesund og Stavanger med et mørkt og tungt lydbilde som strekker seg fra surf til blodtørstig tungrock.
Den 8. februar, nøyaktig ett år siden bandets første øvelse, slapp duoen sin debut plate Tabula Rasa gjennom Daniel Engen Productions. Platen ble spilt inn i eget studio og ble designet av bandet.
«To musikere. En lyd. Enormt energisk. Forfriskende spartansk fra denne lokale duoen». skrev Roar Eskild Jacobsen da han trillet terningkast fem i Haugesunds Avis. I juni 2013 ble bandet ukas urørt, som ble etterfulgt av C-listing på NRK P3 etter positiv respons fra låten ble spilt i Popsalongen. Duoen spilte også på Slottsfjellfestivalen samme år som et resultat av dette.
I september 2013 fikk duoen muligheten til å varme opp for Kaizers Orchestra på to av deres siste konserter på DNB Arena i Stavanger for publikumstall på 5 500. Kort tid etter signerte duoen med Sony Music Live eksklusivt for Europa. Den 17. januar 2014 slapp duoen singelen Ready To Die, som ble B-listet på NRK P3. Sommeren 2014 spilte gruppen på ulike festivaler som Roskilde, Hove, Bukta, Norwegian Wood og Parken.
I mai 2015 signerte duoen med Sony Music Norway.


== Diskografi ==


=== Album ===
Tabula Rasa (2013)
Women Are Witches (2014)
Sabre-Toothed Model Youth (Columbia/Sony Music, 2015)


=== Singler ===
Tabula Rasa (2013)
Ready To Die (2014)
Deviled Eggs and a Box of Blood / Machine  (Columbia/Sony Music, 2015)
The Automator (2016)


== Referanser ==


== Eksterne lenker ==
(en) Kindred Fever på Discogs 
(en) Offisielle nettsider Arkivert 18. mai 2015 hos Wayback Machine.
Battenburgmønster

Battenburgmønster er et mønster for økt synlighet som særlig benyttes på utrykningskjøretøyer og uniformer. Mønsteret har sitt navn fra battenburgkaken, som har et sjakkmønstret tverrsnitt.
Battenburgmønsteret ble utviklet på 1990-tallet av det britiske indredepartementets forskningsavdeling på forespørsel fra trafikkpolitiet, som ønsket økt synlighet og gjenkjennelighet for sine patruljebiler, både i dagslys og under belysning i mørket.


== Se også ==
Jam sandwich
Pandabil


== Eksterne lenker ==
(en) Battenburg markings – kategori av bilder, video eller lyd på Commons
Battenburg

Battenburg, eller battenberg, er en kake med britiske tradisjoner. Kaken lages ved å bake smale fargede formkaker, som deretter som settes sammen til et sjakkmønster. Bitene holdes sammen med aprikossyltetøy. Kaken dekkes til slutt med marsipan. Når den ferdige kaken deles, har kakestykkene et særpreget gult og rosa 2 × 2 sjakkmønstret tverrsnitt.
Det finnes mange forskjellige oppskrifter på Battenburg, noen er med sjokolade og valnøtter. Mest vanlig er gul og rosa med aprikossyltetøy, men det er bare fantasien som setter begrensninger.


== Eksterne lenker ==
(en) Battenberg cake – kategori av bilder, video eller lyd på Commons
Medieeierskapsloven

Medieeierskapsloven (langtittel lov om eierskap i medier) var en norsk lov med formål å fremme ytringsfrihet, de reelle ytringsmuligheter og et allsidig medietilbud. Loven trådte i kraft 1. januar 1999.
Loven gav Medietilsynet adgang til å gripe inn mot overtagelse av hele eller deler av et medieforetak, for å forhindre for sterk eierkonsentrasjon i mediene og at mediemangfoldet ble svekket.Erna Solbergs regjering fremmet i mai 2015 forslag om å oppheve loven. Loven ble opphevet fra 1. juli 2016, men ble til en viss grad erstattet av lov om åpenhet om eierskap i medier.


== Referanser ==


== Eksterne lenker ==
Lovdata
Santorini lufthavn

Santorini lufthavn (IATA: JTR, ICAO: LGSR) er en lufthavn på øya Santorini (Thira) i Hellas som ligger like  nord for den lille byen Kamari. Lufthavnen er både sivil og militær. Aegean Airlines har daglige flyforbindelser til Athen hele året, i tillegg til at flere reiseselskaper har betydelig chartertrafikk til bl.a. Skandinavia i turistsesongen fra april til oktober. Lufthavnen er den eneste større i øygruppa Kykladene.


== Eksterne lenker ==
(el) Offisielt nettsted 
(en) Offisielt nettsted 
(en) Santorini Airport – kategori av bilder, video eller lyd på Commons
Skæhkeren sijte

Skæhkeren sijte eller Skjækerfjell reinbeitedistrikt er en sørsamisk sijte og et reinbeitedistrikt i kommunene Snåsa, Steinkjer og Verdal i Nord-Trøndelag. Distriktet avgrenses i nord av elvene Jørstadelva og Imsa og sjøen Grøningen, i sørøst av riksgrensen mot Sverige, i vest av Snåsavatnet og Nordlandsbanen og i sør av Helgåa og Verdalselva.Sijten dekker et område på 2 380 km² og det er fem siidaandeler i sijten. Sør for distriktet ligger Gaske-laanten sijte, i nord ligger Låarten sijte. Over grensen mot Sverige grenser distriktet til Kalls og Njaarke samebyer. Årsrytmen i beitemønsteret i området går øst-vest; med sommer- og høstbeiter inne i fjellet, og vinter- og vårbeite i Roktdalen og den vestlige delen. Blåfjella-Skjækerfjella nasjonalpark og Skjækra landskapsvernområde ligger delvis innenfor reinbeitedistriktet. Distriktet har vært skeptiske til etableringen av og forvaltningsplan for nasjonalparken, som de mener at ikke ivaretar reindriftsinteressene.Både den sørsamiske navnet Skæhkere og det norske navnet Skjækerfjell er det samme landskapsnavnet, som dekker et fjellområde rundt Skjækervatnet og fjellet Skjækerhatten. Navnet skrives Skæhkere i nominativ, og med en tilføyd genitivs-n i sammenstillinger som Skæhkeren sijte.
Reineiere i distriktet er også eiere av håndverksbedriften Wilks design.


== Referanser ==
Xueting Yang

Xueting Yang (født 1988 i Kaifeng) er en kinesisk tegneserieskaper og illustratør bosatt i Oslo. 
I 2011 begynte Xueting Yang på Kunsthøgskolen i Oslo. I 2014 debuterte hun som tegner og forfatter med tegneserieboka Et annet sted i 2014. Boken er en skildring av hennes egne opplevelser ved å flytte til Norge. I den personlige fortellingen lar hun seg blant annet inspirere av kinesisk poetisk tradisjon og tegner nordmenn som pinnsvin. Visuelt henter hun inspirasjon både fra klassisk kinesisk illustrasjon og fra vestlig tradisjon. Et annet sted ble belønnet med Kulturdepartementets tegneseriepris og sølv i Årets vakreste bøker. Hun har også tegnet for blant annet Morgenbladet.


== Bibliografi (utvalg) ==
2014: Et annet sted  - Jippi forlag
2016: Gjemsel  -  Cappelendamm forlag
2022: Kjøkken  - Jippi forlag


== Priser og utmerkelser ==
2014: Ligatura Comics Festival, Polen 2. pris for Et Annet Sted
2015: Kulturdepartementets tegneseriepris for Et annet sted
2015: Sølv i Årets vakreste bøker for Et annet sted


== Referanser ==


== Eksterne lenker ==
Xueting Yangs hjemmeside
Jippi forlag om Xueting Yang
Xueting Yang som «Månedens illustratør» på Norsk barnebokinstitutts nettsider mai 2015
Drapene ved Ratjajaure

Drapene ved Ratjajaure 25. februar 1951 var drapene på to norske offiserer fra Luftforsvaret som ble skutt og drept på et lite vann i nærheten av den svenske innsjøen Ratjajaure i Jokkmokks län.


== Bakgrunn ==

På morgenen 25. februar 1951 ble det meldt fra svensk side av grensen ved fjelltraktene ved Kebnekaise at en svensk jeger var skutt. Svensk politi satt i gang en jakt etter skytteren uten resultat. Det ble da bedt om norsk bistand. Luftkommando Nord ved Bardufoss flystasjon sendte opp et fly av typen Fairchild Cornell med flyger fenrik Harald Wedel Nilssen og observatør kaptein Bjørn Horsberg for å bistå. Da flyet ikke returnerte til Bardufoss innen den tiden det hadde drivstoff for, ble det igangsatt søk etter det. En svensk flyger observerte et norsk fly på isen inne på svensk side av grensen.
Politifolk fra svensk side som hadde deltatt i jakten på skytteren, ble omdirigert til området ved Ratjajaure, der flyet var observert. Der fant man de to offiserene skutt og drept.
Etter en kort jakt kom det til skuddveksling der drapsmannen ble truffet i låret, og man kunne pågripe nordmannen Torbjørn Hansen. Han tilsto raskt både drapene og hærverk på en rekke hytter og koter i området. Også i dagboknotater funnet på mannen innrømmet han skytingen, og beskrev drapene i detalj.
Det norske flyet skulle bare lete på norsk side av grensen. Ettersom det ikke forekom radiokommunikasjon med flyet, er det usikkert hvorfor det bega seg over grensa, og hvorfor det landet.


== De drepte ==
Fenrik Harald Wedel Nilssen (31) var under andre verdenskrig flyger i 331 (N) Squadron, den ene av de to norske jagerskvadronene som opererte fra England. Han sluttet i Luftforsvaret etter krigen, men var blitt innkalt til beredskapstjeneste ved 332 skvadron på Bardufoss.

Kaptein Bjørn Horsberg (26) hadde under krigen vært med i etterretningstjenesten, og var flere ganger sluppet i fallskjerm over Norge. Horsberg var etterretningsoffiser ved Luftkommando Nord-Norge. I 1946 var han en av ti overlevende etter en flyulykke ved Eidsvoll.


== Etterspill ==
17. juli 1951 ble Hansen kjent skyldig i to mord, tre mordbranner og to drapsforsøk, og dømt til tvangsinnleggelse på sinnssykehus, samt å betale 55 000 kroner i erstatning for eiendommene han hadde brent ned og saksomkostninger.En dokumentar om hendelsen, kalt Fjälldesperadon, ble vist på svensk tv 4. mars 2000.
Området der vannet lå, ble seinere oppdemmet. Sjøen som nå dekker området, heter Akkajaure.
Enken etter Wedel Nilssen ble i 1977, 26 år etter drapene, tilkjent billighetserstatning fra staten.


== Referanser ==


== Kilder ==
Artikler Aftenposten, 26. februar-1. mars 1951,
Kald krig i nord (Tor Jacobsen, 1990), s. 124-133
Luftforsvarets historie, bind 3 (Svein Duvsete, 2004, s. 57)
Bardufoss flystasjon 1938-1988.